În 1956 este numit antrenor federal al loturilor naționale masculin și feminin de handbal. În 1961 a primit titlul de antrenor emerit, odată cu Oprea Vlase. A antrenat lotul național feminin de handbal până în 1965, timp în care a câștigat trei titluri mondiale la Campionatele Mondiale din Germania - 1956, Olanda - 1960 (ambele obținute pe când se juca în 11 jucătoare) și România - 1962 (cu echipă de 7 jucătoare). În paralel a fost și antrenor al lotului național masculin de handbal până în 1989, câștigând ca antrenor patru titluri mondiale la Campionatele Mondiale din Germania - 1961, Cehoslovacia - 1964, Franța - 1970 și RDG - 1974, o medalie de argint la Mondialul masculin din Austria - 1959 și o medalie de bronz la Mondialul masculin din Suedia - 1967, plus patru medalii olimpice: argint la Montreal 1976 și bronz la München 1972, Moscova 1980 și Los Angeles 1984.